पायलट के संभाग सम्मेलनों में नहीं आने पर कहा- कहीं बिजी होंगे, कोई खास बात नहीं
Rajasthan Congress Chief Sukhjinder Singh Randhawa On Sachin Pilot - कांग्रेस में बेवजह बयानबाजी करने वाले नेताओं के खिलाफ प्रदेश प्रभारी प्रभारी सुखजिंदर सिंह रंधावा ने कार्रवाई करने की चेतावनी दी है। प्रभारी रंधावा ने कहा— जिन नेताओं ने बयानबाजी  की है,उन को बुलाकर मैं बात करूंगा
कांग्रेस में बेवजह बयानबाजी करने वाले नेताओं के खिलाफ प्रदेश प्रभारी प्रभारी सुखजिंदर सिंह रंधावा ने कार्रवाई करने की चेतावनी दी है। प्रभारी रंधावा ने कहा- जिन नेताओं ने बयानबाजी की है, उन को बुलाकर मैं बात करूंगा। मेरे से ज्यादा कोई सुन भी नहीं सकता। फिर भी अगर कोई बयानबाजी करेगा तो एक्शन तो करना ही पड़ेगा। फिर भी बयानबाजी करते हैं तो कार्रवाई करनी ही होगी। रंधावा कांग्रेस वॉर रूम में मीडिया से बातचीत कर रहे थे।
राहुल गांधी को लोकसभा से अयोग्य ठहराने के मुद्दे पर कांग्रेस के संभाग सम्मेलनों में सचिन पायलट के नहीं आने के मुद्दे पर रंधावा ने कहा- हमने सभी नेताओं को चिट्ठी भेजी थी। सभी नेताओं को पता है कि यह प्रोग्राम राहुल गांधी का है। हो सकता है वह व्यस्त होंगे तो नहीं आ सके होंगे। यह कोई इतनी बड़ी बात नहीं है।
मंत्री-विधायक लोगों की शिकायतें दूर करें 
रंधावा ने कहा- सरकार की योजनाएं लोगों तक पहुंचनी चाहिए। विधायकों और मंत्रियों को कहा है कि कोरोना का समय निकल गया। अब लोगों को हम जवाब दें। लोगों की जो भी शिकायतें और समस्याएं हैं। उन्हें अब दूर करना चाहिए। देश में जो चल रहा है। उसका भी हमें जवाब देना है।
रंधावा ने कहा- हम राजस्थान सरकार की योजनाओं को हर घर तक पहुंचाएंगे। मैंने देखा है कि बीजेपी तो महंगाई से राहत नहीं दे पाई, लेकिन हमारी सरकार ने कर दिखाया है। इसमें किसान भी शामिल हैं। 100 यूनिट फ्री बिजली सबको मिल रही है। हमारी सरकार की योजनाएं डायरेक्ट अपील करने वाली योजनाएं हैं।
मंत्री और विधायक लंबे समय से बयानबाजी कर रहे 
कांग्रेस में मंत्री और विधायक लंबे समय से बयानबाजी कर रहे हैं। गहलोत और पायलट समर्थक विधायक एक दूसरे के खिलाफ लगातार बयानबाजी कर रहे हैं। इससे पहले भी रंधावा ने नेताओं को चेतावनी दी थी।
मंत्री प्रतापसिंह ने जयपुर को दो जिलों में बांटने का विरोध किया था 
खाद्य मंत्री प्रतापसिंह खाचरियावास ने जयपुर को दो जिलों में बांटने का विरोध कर रहे हैं। खाचरियावास ने कहा था कि जयपुर तो जयपुर ही रहेगा। जयपुर उत्तर और दक्षिण अजीब नाम है, इसे मैं भी पसंद नहीं करता। जयपुर को बांटना नहीं चाहिए। मुख्यमंत्री से इस मामले में बात की जाएगी।
रामलाल जाट के बयान के बाद नए सिरे से विवाद की शुरुआत
वन मंत्री रामलाल जाट ने हाल ही में सचिन पायलट खेमे पर नाम लिए बिना निशाना साधते हुए कहा था कि कुछ लोग सरकार की बुराई करके दो बात राहुल गांधी के पक्ष में बोल जाते हैंं। यह दोगलापन अच्छी बात नहीं है। रामलाल जाट ने कहा था कि बीजेपी और आरएसएस में अनुशासन है, इसलिए वे जीत रहे हैं। कांग्रेस में अनुशासन में कमी आई है। पार्टी के खिलाफ बोलने वालों पर कार्रवाई नहीं होती।
पायलट खेमा रामलाल जाट के बयान के बाद हमलावर 
रामलाल जाट के बयान के बाद सचिन पायलट खेमा लगातार हमलवार है। पायलट गुट के नेताओं ने रामलाल जाट के बयान के बाद मोर्चा खोल रखा है। इस ताजा विवाद के बाद अब प्रदेश प्रभारी ने बयानबाजी करने वालों को चेतावनी दी है।
ये भी पढ़ें
BJP के लिए क्यों जरूरी हैं वसुंधरा?:घर जाकर मिले बड़े नेता, चुनाव में होगी बड़ी भूमिका; केंद्र में मंत्री बन सकते हैं किरोड़ी
राजस्थान में विधानसभा चुनाव से पहले अब भाजपा आलाकमान का पूरा फोकस राजस्थान में चल रही खींचतान को खत्म करने पर है। सीपी जोशी को प्रदेशाध्यक्ष, राजेंद्र राठौड़ को नेता प्रतिपक्ष और सतीश पूनिया को उपनेता प्रतिपक्ष के पद पर नियुक्ति इसी रणनीति का हिस्सा था। (पूरी खबर पढ़ें)